|  |
| --- |
| **СЛУЖБЕН ГЛАСНИК НА ОПШТИНА ВЕВЧАНИ** |
| **Излегува по потреба, Понеделник, 12.09. 2022 год. Бр. 6/2022**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **конт.тел 046-784-640; faks 046-784-641;**  **e-mail contact@vevcani.gov.mk www.vevcani.gov.mk** |

**Содржина**

**Ред. број.........................................................стр**

**1.Јавна објава за уредно доставување на решенија за данок на имот и решенија за комунална такса за истакната фирма/назив** за **2022година.**......................................................1

**2. Правилник за заштита од пожари и експлозии...................................................2**

**Издавач:**

**ОПШТИНА ВЕВЧАНИ**

**Компјутерска обработка:**

**СТРУЧНА СЛУЖБА НА ОПШТИНА ВЕВЧАНИ**

Согласно член 69, член 84 и член 86 од Законот за општата управна постапка(,,Сл.весник на РМ,, бр.124/15), Градоначалникот на Општина Вевчани ја дава следната

**ЈАВНА ОБЈАВА**

**за уредно доставување на решенија за данок на имот и решенија за комунална такса за истакната фирма/назив за 2022 година**

**1.ЛИСТА НА ОГЛАСЕНИ РЕШЕНИЈА ЗА ДАНОК НА ИМОТ ЗА 2022 ГОДИНА**

ГОДИНА РЕШЕНИЕ БРОЈ ОБВРЗНИК НАЗИВ МЕСТО

2022 РЕШ- 12/22-1053 БЕБЕКОСКИ ТРАЈЧЕ РИСТО БИТОЛА

2022 РЕШ- 12/22-968 БЕЈАТОВИЌ ЗОРА БЕЛГРАД

2022 РЕШ- 12/22-1007 ВАСОВСКА СОКОЛ ВИОЛЕТА

2022 РЕШ- 12/22-952 ГЕОРГИЕВСКА КАТЕРИНА ОХРИД

2022 РЕШ- 12/22-574 ГОГОСКИ ЛУКА ТОФЕ ВЕВЧАНИ

2022 РЕШ- 12/22-517 ЈОСИФОВСКА АНЖЕЛИКА СКОПЈЕ

2022 РЕШ- 12/22-844 КАЛИНСКИ ВЛАДИМИР СКОПЈЕ

2022 РЕШ- 12/22-520 КОРУНОСКИ МИРКО РИСТЕ СКОПЈЕ

2022 РЕШ- 12/22-807 КОСТОЈЧИНОСКА АНИТА ОХРИД

2022 РЕШ- 12/22-319 КРСТЕСКА ВЕСНА СКОПЈЕ

2022 РЕШ- 12/22-699 ЌУШКОСКА ВОВЕДА ВЕВЧАНИ

2022 РЕШ- 12/22-1018 МУКОСКА НАТАЛИЈА СКОПЈЕ

2022 РЕШ- 12/22-1061 ПАЧОСКИ ЉУБЕ СКОПЈЕ

2022 РЕШ- 12/22-568 ПЛУШКОВСКИ АНЃЕЛЕ ДУШАН БЕЛГРАД

2022 РЕШ- 12/22-1040 ПОПОСКИ ДУШАН ДРАГОЉУБ ВЕВЧАНИ

2022 РЕШ- 12/22-820 ПОПОСКИ НАУМ МИЛУТИН ВЕВЧАНИ

2022 РЕШ- 12/22-616 ПОПОСКИ НИКОЛА ВЕВЧАНИ

2022 РЕШ- 12/22-532 ПУПИНОСКА ЗЛАТА ВЕВЧАНИ

2022 РЕШ- 12/22-985 СРБАКОСКИ ВЛАДИМИР БЕЛГРАД

2022 РЕШ- 12/22-1028 СРБАКОСКИ КРСТЕ ВАСИЛ БИТОЛА

2022 РЕШ- 12/22-767 РОЧИ РЕСМИ с.ДОЛНА БЕЛИЦА СТРУГА

2022 РЕШ- 12/22-470 ШАРВАЛКОСКИ ВАСИЛИЈЕ НИКОЛА БЕЛГРАД

2022 РЕШ- 12/22-603 ШЕКУТКОСКИ СЛАВЕ ЗОРАН ВЕВЧАНИ

2022 РЕШ- 12/22-376 ТАЈРОСКИ КАДРИЈА с.ОКТИСИ СТРУГА

**2.ЛИСТА НА ОГЛАСЕНИ РЕШЕНИЈА ЗА КОМУНАЛНА ТАКСА ЗА ИСТАКНАТА ФИРМА/НАЗИВ ЗА 2022 ГОДИНА**

ГОДИНА РЕШЕНИЕ БРОЈ ОБВРЗНИК НАЗИВ МЕСТО

2022 РЕШ- 12/22-102 АКИ&САКИ ДООЕЛ ВЕВЧАНИ

2022 РЕШ- 12/22-25 ПУТА ТРЕНД ДООЕЛ ВЕВЧАНИ

2022 РЕШ- 12/22-33 ЗЕМЈОДЕЛСКА ЗАДРУГА СО ОГРАНИЧЕНА ОДГОВОРНОСТ ОХРИДСКА РИБА СТРУГА

2022 РЕШ- 12/22-45 ЖИТО СТРУГА СТРУГА АД ВО СТЕЧАЈ

Се повикуваат обврзниците за данок на имот и комунална такса за истакната фирма/назив, да се јават во Одделението за финансиски прашања при Општина Вевчани, за да го примат решението за данок на имот и решението за комунална такса за истакната фирма/назив за **2022** година , во рок од 10 дена од денот на објавувањето на оваа објава.

Списокот со недоставени решенија е објавен на огласната табла во просториите на Општина Вевчани, како и на официјалната веб страна: <https://vevcani.gov.mk/>

Јавната објава ќе се изврши и во службено гласило на Општина Вевчани.

Со оваа објава се предупредуваат даночните обврзници, дека ваквиот начин на доставување се смета за уредна достава и дека негативните последици кои можат да настанат/произлезат од неподигањето на решенијата, ќе ги сносат самите даночни обврзници.

**12-857/1**

**12.09.2022 god.**

**Општина Вевчани**

**Градоначалник,**

**Спасе Кочовски**

Врз основа на член 75 од Законот за заштита и спасување („Службен Весник  
на РМ“ бр.36/2004 ... 83/2018), Упатството за содржината на Правилникот за заштита од пожари и екслозии на државните органи, органите на државната управа, единиците на локалната самоурава, јавните претпријатија, јавните установи, трговските друштва, трговците, поединци и други правни лица („Службен весник на РМ бр.80/2011) Општина Вевчани донесе:

**П Р А В И Л Н И К  
за заштита од пожари и експлозии**

**I.ОСНОВНИ ОДРЕДБИ**

Член 1

Со овој Правилник се уредуваат начинот и мерките на остварувањето на  
заштита од пожари и експлозии во Општина Вевчани, како и правата и обврските на вработените во врска со заштитата одпожари и експлозии.

Член 2

Заштитата од пожари и експлозии ја сочинуваат мерките со кои ќе се отстранува, односно намалува опасноста од пожари и експлозии, спречување на настанување, негово ширење и гаснење, како и спасување на луѓе и имот кои можат да бидат загрозени.

Член 3

Одредбите на овој правилник се однесуваат на сите вработени во општината, лица кои обавуваат работи за општината по основа на некој друг граѓанско – правни основ, како и лица кои се затекнале во општонските објекти по било кој основ.

Член 4

Со заштита од пожар и експлозии се опфаќа севкупниот имот на општина Вевчани  
кој го сочинуваат: општинската зграда и зградата на мултикултурниот центар „ Коста Србакоски“ - Вевчани и други подвижни предмети во сопственост на општината.

Член 5

Во спроведувањето на мерките за заштита од пожар и експлозии, одговорните работници за спроведувањето на заштитата од пожар и експлозии, постапуваат согласно законските и подзаконските акти на општината со кои е регулирана заштитата од пожар и експлозии.

**II.ОРГАНИЗАЦИОНАТА, ФУНКЦИОНАЛНАТА И ПРОСТОРНАТА ПОСТАВЕНОСТ НА ОПШТИНАТА**

Член 6

Општина Вевчани е институција која врши дејност од јавен интерес.  
Со опшината раководи Градоначалник кој е избран на локални избори, по предходна согласност од Министерството за локална самоуправа.

Во Општината, Правилникот за внатрешна организација како организациски единици се воспоставуваат служби.

Заради непосредно извршување на нормативно – правни работи, управување со човечки ресурси, стручно - аналитички, комуникациски, оперативни, материјално - финансиски, стручно –административни работи, како и други функции, во организациските единици – службите се формираат самостојни одделенија.

Организационите единици – службите и во нивните рамки одделенијата се самостојни во извршувањето на работите и задачите, и се одговорни пред Градоначалникот во рамките на своите овластувања.

Член 7

Органите на општината своите функции ги извршуваат согласно своите надлежности предвидени со Законот за локална самоуправа, Законот за работни односи, Законот за вработени во јавнот сектор, Законот за административните службеници и други закони и подзаконски акти кои регулираат прашања од надлежност на делокругот на работење на општината.

Член 8

Просторно општината својата надлежност ја извршува на територија на Општина Вевчани,

КП бр. 1236 КП бр. 1119, КП бр. 1931, КП бр. 923, КП бр. 763 во сопственост на Општина Вевчани со право на користење на општината, каде се сместени општинските објекти.

**III. МЕРКИ ЗА ЗАШТИТА ОД ПОЖАР И ЕКСПЛОЗИИ**

Член 9

Со цел да се спречи настанување на пожари и експлозии, како и спречување на нивното ширење во училиштето со овој Правилник, а согласно закон се утврдуваат следните мерки за заштита:

**А) Општи мерки за заштита од пожар**

Член 10

Општите мерки за заштита од пожари и експлозии во општината се следни:

- Обезбедување на сите објекти и простории со соодветна техничка опрема и средства за гаснење на пожар, зависно од степенот на опасноста;

- Противпожарната опрема мора да биде исправна и поставена на видни места, пристапна до секој вработан, во случај на настанување на пожари и експлозии истата да може да биде употребена за негово гасење;

- Донесување на план за заштита од пожар на објектите и отворен простор;

- Доследно спроведување и контрола на спроведувањето на пропишаните мерки за заштита од пожари и експлозии;

- Поставување на видно место на апаратите за гаснење на пожар;

- Одржување на средствата за заштита од пожар во исправна состојба како и забрана за нивно користење за други цели;

- При проектирањето, изградбата, доградбата и адаптацијата на објекти, задолжително да се применува Правилникот за мерките за заштита од пожари, експлозии и опасни материи;

- По завршувањето на работното време, вработените се должни да ги исклучат електро-апаратите кои можат да предизвикаат пожар;

- Работникот кој ќе забележи пожар, должен е веднаш да алармира за неговото избувнување и да постапи соодветно со другите пропишани мерки за негово локализирање и гаснење;  
- Електричните апарати и инсталации во сите објекти и простории мораат секогаш да бидат исправни и инсталирани согласно на прописите, а преглед и поправки можат да вршат само стручни лица;  
- Во просториите на објектите во кои е зголемена опасноста од избувнување на пожар и експлозии на видно место мораат да се постават натписи и ознаки за забрана на пушење, гаснење на отворен огин и експлозии;

- Излезите и ходниците за евакуација на луѓе и имот мораат секогаш да бидат слободни;  
- Приодите-сообраќајниците до објектот мора да бидат постојано слободни за пристап на возила.

**Б) Посебни мерки за заштита од пожари и експлозии**Член 11

Во просториите во кои поради процесот на работењето е зголемена опасноста од избувнување на пожар или експлозија се превземаат посебни мерки за заштита од пожар и експлозии.

Член 12

Мерките за противпожарна заштита кои се применуваат во работните процеси во кои се користат запаливи течности и експлозивни материјали, при нивното скалдирање и манипулација или во просториите во кои постои опасност од создавање на статички електрицитет, како и противпожарни мерки кои се однесуваат на уреди и инсталации ќе се пропишат со упатство од страна на Градоначалникот на општината.

Член 13

Во објектите и просториите во кои се складираат запаливи материи, мора да се обезбеди слободен пристап до апаратите и уредите за гаснење на пожар.

Во сите простории каде е складиран или се ракува со лесно запалив материјал или течности, на видно место се истакнува забрана на пушење и користење на средства кои искрат и испуштаат отворен пламен.

Член 14

Отпад, хартија, крпи, масла и друг лесно запалив материјал за време на користењето се држат во соодветни садови, а по употребата се фрлаат на места определени за тоа, кои мораат редовно да се чистат.  
Забрането е фрлање на отпад по ходници, влезови, други простории и дворови.

Член 15

Ходниците и скалилата мораат секогаш да бидат слободни за поминување и во нив е забрането оставање на било каков материјал, хартии и сл.

Во ходниците мора да се наоѓа потребен број на противпожарни апарати.

Пред и околу апаратите за гасење на пожар забрането е оставање на било какви предмети.

Член 16

Во просториите наменети за одржување на состаноци, предавања и други собири, каде се собира поголем број на лица, освен што се превземаат општи мерки за заштита од пожар, по потреба зависно од проценката на безбедносните услови за време на траењето на состанокот и слично може да се обезбеди и противпожарна служба.

Одлуката за посебните мерки за заштита од пожар од претходниот став ја донесува Градоначалникот на општината.

**IV.НАЧИН НА ЗАПОЗНАВАЊЕ НА ВРАБОТЕНИТЕ ВО ОПШТИНАТА СО ОПАСНОСТИТЕ ОД ПОЖАР И ЕКСПЛОЗИИ**

Член 17

Лице кое е вработено во општината со било каков статус и на било кое работно место задолжително покрај другите работи се запознава и со самозаштитата, колективната заштита и со заштитата и спасувањето општо и посебно со заштитата од пожари и експлозии преку непосредно проучување на овој правилник и плановите за заштита и спасување од пожари и експлозии на училиштето објекти и на отворен простор.

Член 18

Кога вработено лице во општината се распоредува од едно на друго работно место, истото покрај што се запознава со работните задачи и со обврски од непосредниот раководител се запознава со сите специфичности за работното место и со опасностите од избувнување на пожар и експлозии, како и за оптовареност на работното место со можност од настанување на пожар и што треба да се превзема како мерки за да се спречи настанување на пожар.

**V.НАЧИН НА ОБУЧУВАЊЕ НА ВРАБОТЕНИТЕ ВО ОПШТИНАТА ЗА УЧЕСТВО ПРИ ГАСЕЊЕ ПОЖАР**

Член 19

Обуката на вработените во општината за заштита од пожари и експлозии се остварува континуирано во секоја тековна година од членовите на Општинскиот штаб за заштита и спасување кои се лиценцирани и со ангажирање на стручни лица од областа на заштита од пожари и експлозии.

Член 20

Со обуката вработените во општината се оспособуваат за учество во гасење на пожари, во ракување со уредите, техничката опрема, средствата за гасење на пожари со кои располага општината и нивно одржување.

Член 21

Техничката опрема и средствата за гасење на пожар се состои од апарати за гасење на пожар, заштитата на таа опрема и техничка расветна опрема и слично.

Член 22

Вработените во општината располагаат со следната опрема за заштита од пожар и експлозии:

- Противпожарни апарати со прав и за суво гасење;

- Буриња со вода и кофи, лопати и друга опрема за гасење на пожар.

**VI.РАСПОРЕД И ВРЕМЕ НА ИСПИТУВАЊЕ НА УРЕДИТЕ, ТЕХНИЧКАТА ОПРЕМА И СРЕДСТВАТА ЗА ГАСЕЊЕ НА ПОЖАР ВО ОПШТИНАТА**

Член 23

Задолжително се врши контрола на исправноста на противпожарните средства и тоа:

-На противпожарните апарати и другите средства за гасење, еднаш на секоја година;  
-На бурињата со вода, кофите и другиот прибор и алат по потреба од време на време, и

-Натписите со известувања, опомени и др. редовно во текот на работењето.

Секоја извршена контрола се заведува во посебна книга за евиденција, а преглед и контрола на противпожарните апарати се заведува во картонот закачен на апаратот.   
Мерењето и испитувањето на противпожарните апарати и уреди се обавува согласно со позитивните правни и технички прописи.

Член 24

Контрола, сервис и полнење на противпожарните апарати и уреди може да ги извршува само професионална лиценцирана служба.

**VII.ОРГАНИЗАЦИЈА НА ПРОТИВПОЖАРНАТА ЗАШТИТА И ВНАТРЕШНА КОНТРОЛА**

Член 25

Заради утврдување на конкретни мерки на противпожарната заштита се донесува план за заштита од пожари на објектите и на отворен простор.

Член 26

Планот за заштита од пожар содржи:

- Проценка на загрозеност од пожар и експлозија;

- Организација на заштита од пожар;

- Други потребни мерки за успешно функционирање на планот за заштита од пожар.

Член 27

Вработените во општината ги имаат следните должности:

- Да се придржуваат до сите прописи во врска со заштитата од пожар и експлозии и до одредбите на овој правилник;

- Да бидат инфорирани со пожарните опасности на своето работно место и во објектот и за своите обврски од доменот на противпожарната заштита;

- Да бидат информирани со општите начела за заштита од пожар, гасење на пожар и употреба на противпожарни апарати и други средства;

- Да учествуваат во организирана обука за противпожарна заштитта;

- Да не се натрупува лесно запалив материјал на своите работни места;

- Веднаш да пријават на непосредните раководители за секоја промена на уредите и електроинсталацијата и на другите уреди и електроинсталацијата и на другите средства кои можат да предизвикаат пожар;

- Да не пуштат на местата каде е тоа забрането;

- Да учествуваат во гаснењето на пожарот;

- Да се грижат за средствата и апаратите за гасење на пожар секогаш да бидат на своите места;  
- По завршувањето на работното време да ги отстранат од своето работно место и поблиската околина сите опасности кои би можеле да предизвикаат пожар.

Непридржување до прописите за заштита од пожар и експлозии и до одредбите на овој Правилник претставува повреда на работната дисциплина.

Член 28

Се грижи за навремено спроведување на мерки за заштита од пожари и експлозии предвидени со овој Правилник.

**VIII.ЗАВРШНИ ОДРЕДБИ**

Член 29

Овој Правилник може да се измени и дополни на начин и постапка како и при неговото донесување.

Член 30

Овој Правилник влегува во сила, по добиената согласнот од Дирекцијата за заштита Подрачно одделение Струга а ќе се објави во Службен Гласник на Општина Вевчани

**Бр. 01 – 650/1**

**05.07.2022 година**

Општина Вевчани

Градоначалник Спасе Кочовски